
	[bookmark: nev]MURAKÖZY BALÁZS
murakozy.balazs@icloud.com
jogász
Osztatlan, 9. félév
Pázmány Péter Katolikus Egyetem
Jog- és Államtudományi Kar
	
[bookmark: _GoBack]






Témavezető:
	Dr. Szilágyi Pál
egyetemi docens, PPKE JÁK




A sport kapuőrei - Miként szabja meg a sportszövetségek szabályozási autonómiájának határait az uniós versenyjog?

Kulcsszavak: uniós versenyjog; lex sportiva; önszabályozás; autonóm jogrend; európai sportmodell
A sport, mint játék évszázadok óta része az emberi történelemnek, azonban az utóbbi évtizedek változásai következtében megfigyelhető a sport kommercializálódása, amely következtében úgy versenyez egy sportesemény világszerte a nézők figyelméért, mint teszi azt például egy mozifilm. A sport globális termékké válásából következik, hogy az európai unió gazdasági jogának alkalmazása is egyre evidensebben jelent meg, elsősorban tekintettel a közelmúlt jelentős változásait hozó EUB ítéletekre.
Ezek a szabályok egyre gyakoribb alkalmazásának vizsgálata során a sportszövetségek működésére felmerül a kérdés, hogy alkalmas-e az uniós jog a sportszövetségek szabályozói autonómiájának keretek közé szorítására. A sportszövetségek tradicionálisan a sportági önszabályozó szervek, és a működésük során kialakult lex sportiva olyan autonóm magán-jogrendnek tekinthető, amelyen belül a sportszövetségekhez köthető a szabályok alkotása, végrehajtása és az ezek fölött való bíráskodás is a svájci Sportdöntőbíróság működésén keresztül.
Az EUB gyakorlatában három tekintetben szabja meg a sportszövetségek autonómiájának határait. Egyrészről, az egyes szabályzatok bizonyos sportolói körre gyakorolt hatása során olyan elemzési keretet dolgozott ki, amely képes a sportban rejlő sajátosságok érzékeny figyelembevételére, amely során a versenyszabályok és a piaci alapszabadságok szabályainak alkalmazása között erőteljes konvergencia figyelhető meg. Másodsorban, felismerve a sportszövetségekben rejlő érdekellentétet a sportáguk szabályozása és annak gazdasági hasznosítása között, a versenyjog egy ,,szigorúbb szintjét” alkalmazva terjeszt ki rájuk olyan standardokat, amelyek értelmében a sportszövetségek – saját kereskedelmi érdeküket védve – nem szabhatják meg önkényesen a piacralépés feltételeit. Harmadrészt, a Sportdöntőbíróság határozatai fölötti kontrollt erősíti amennyiben azok uniós elsődleges jogot alkalmaznak, illeszkedve az EUB gyakorlatában tapasztalható trendre, amelyben biztosítja az uniós jog végső értelmezése fölötti monopóliumát.
Kijelenthető, hogy az az uniós versenyjog alkalmazása olyan eszköz, amely képes megszabni a sportszövetségek szabályozási autonómiáját. Felismerve a szövetségek kvázi-állami funkcióját, a versenyszabályok alkalmazása során az EUB képes a sport szabályozásához fűződő közérdeket beemelni elemzésébe, amellyel a kvázi-állami szereplők fölött a versenyjog kvázi-alkotmányjogi ellenőrzőszerepet tud betölteni a demokratikus és jogi kontroll biztosítása során.



